CELEX: 62011TN0566
Language: et
Date: 2011-10-31 00:00:00
Title: Kohtuasi T-566/11: 31. oktoobril 2011 esitatud hagi — Viejo Valle versus Siseturu Ühtlustamise Amet — Etablissements Coquet (Joondekooriga kohviserviis)

4.2.2012   
            
            
               ET
            
            
               Euroopa Liidu Teataja
            
            
               C 32/26
            
         31. oktoobril 2011 esitatud hagi — Viejo Valle versus Siseturu Ühtlustamise Amet — Etablissements Coquet (Joondekooriga kohviserviis)
   (Kohtuasi T-566/11)
   2012/C 32/55
   Hagiavalduse keel: hispaania
   
      Pooled
   
   
      Hageja: Viejo Valle (L’Olleria, Hispaania) (esindaja: advokaat I. Temiño Ceniceros)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Etablissements Coquet SA (Saint Léonard de Noblat, Prantsusmaa)
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi ja selle lisad vastuvõetavaks;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 29. juuli 2011. aasta otsus (asi R 1054/2010-3)
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse tööstusdisainilahendus: Disainilahendus nr 384.912-0001, millel on kujutatud dekooriga toidunõusid (kohvitass alustassiga)
   
      Ühenduse disainilahenduse omanik: hageja.
   
      Ühenduse disainilahenduse kehtetuks tunnistamist taotlev pool: Etablissements Coquet SA
   
      Kehtetuks tunnistamise taotluse põhjendus: Määruse (EÜ) nr 6/2002 artikli 25 lõike 1 punkti f rikkumine, kuna ühenduse disainilahendus kujutab endast ühe liikmesriigi autoriõigusega kaitstud teose ilma loata kasutamist.
   
      Kehtetuks tunnistamise osakonna otsus: rahuldada kehtetuks tunnistamise taotlus.
   
      Apellatsioonikoja otsus: Jätta kaebus rahuldamata.
   
      Väited: Määruse (EÜ) nr 6/2002 artikli 25 lõike 1 punkti f ja määruse (EÜ) nr2245/2002 artikli 28 lõike 1 punkti b alapunkti iii rikkumine, kuna kostja ei dokumenteerinud kehtetuks tunnistamise taotluse aluseks olevat kaitstud teost, selle teose omandiõigust ega eset nõuetekohaselt.